ai4bharat/Pralekha huggingface dataset:
কেন্দ্রীয়মন্ত্রিসভা
ভারত এবং ভুটানের মধ্যে পরিবেশের বিষয়ে সহযোগিতার লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ০৩ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও ভুটানের মধ্যে পরিবেশের বিষয়ে সহযোগিতা সংক্রান্ত স্বাক্ষরিত সমঝোতাপত্রটিতে অনুমোদন দেওয়া হয়।
বিস্তারিত :
পরিবেশ রক্ষা এবং ক্ষমতা, পারস্পরিক অধিকার ও উভয় পক্ষের মধ্যে লাভজনক পরিবেশ গড়তে যৌথ পরিচালন ব্যবস্থাপনা গড়ে তোলার লক্ষ্যে এই সমঝোতাপত্রটি স্বাক্ষরিত হয়েছে। এর ফলে দুই দেশের মধ্যে দীর্ঘমেয়াদী সহযোগিতার ক্ষেত্র প্রশস্ত হয়েছে। এই সংঝোতাপত্রটি দুটি দেশের আইন ও বিচার ব্যবস্থা অনুযায়ী তৈরি করা হয়েছে।
দুটি দেশের পারস্পরিক স্বার্থ বজায় রেখে এই চুক্তিতে বাতাস, বর্জ্য, রাসায়নিক ব্যবস্থাপনা, জলবায়ু পরিবর্তন সহ উভয় দেশের মধ্যে আলোচনার নিরিখে পরিবেশের অন্যান্য বিষয়গুলিকে যুক্ত করা হবে। যেদিন এই সমঝোতা পত্রটি স্বাক্ষরিত হয়েছে সেদিন থেকে পরবর্তী ১০ বছরের মেয়াদে এটি কার্যকর থাকবে। সমঝোতাপত্রের অংশগ্রহণকারীরা বিভিন্ন প্রতিষ্ঠান, বেসরকারি সংস্থা, সর্বস্তরের সরকারি প্রতিষ্ঠান এবং গবেষণা সংস্থাগুলির মধ্যে সহযোগিতার বাতাবরণ গড়ে তুলবে। অংশগ্রহণকারী দুই দেশের যৌথ কর্মীগোষ্ঠীর মধ্যে দ্বিপাক্ষিক স্তরে পরিবেশের বিভিন্ন বিষয়ে আলোচনা চালান হবে।
এই সমঝোতাপত্রের মাধ্যমে রাষ্ট্রায়ত্ত্ব এবং বেসরকারি ক্ষেত্রে অভিজ্ঞতা বিনিময় ও কারিগরি ব্যবস্থাপনা নিয়ে আলোচনা হবে। যা স্থিতিশীল উন্নয়নে অবদান রাখবে। তবে, এই সমঝোতাপত্র অনুসারে কর্মসংস্থান তৈরি হওয়ার কোনো অবকাশ নেই।
প্রস্তাবিত এই সমঝোতাপত্র অনুসারে দ্বিপাক্ষিক আলোচনা এবং যৌথ কর্মীগোষ্ঠীর বৈঠকেই আর্থিক বিষয়গুলি স্থান পাবে। এই বৈঠক পর্যায়ক্রমে ভারত ও ভুটানে অনুষ্ঠিত হবে। যে দেশে বৈঠক অনুষ্ঠিত হবে সেই দেশ বৈঠকের ব্যয়ভার বহন করবে এবং প্রতিটি দেশ নিজ নিজ ব্যয়ে প্রতিনিধি দলকে অন্য দেশে পাঠাবে।
ভারতের পরিবেশ, বন ও জলবায়ু পরিবর্তন মন্ত্রকের কেন্দ্রীয় দূষণ নিয়ন্ত্রণ পর্ষদ এবং ভুটানের জাতীয় পরিবেশ কমিশন ২০১৩ সালের ১১ই মে একটি চুক্তি স্বাক্ষর করেছিল। এই চুক্তির মেয়াদ ২০১৬ সালের ১০ই মার্চ শেষ হয়। সেই সমঝোতাপত্রের স্বাক্ষরে উভয় পক্ষই লাভবান হওয়ায় পরিবেশের বিষয়ে সহযোগিতার জন্য ঐক্যবদ্ধ প্রয়াস বজায় রাখার সিদ্ধান্ত নেওয়া হয়েছিল। সেই প্রেক্ষিতে এই সমঝোতাপত্রটি স্বাক্ষরিত হয়।
(CG/CB/SKD
বিজ্ঞানওপ্রযুক্তিমন্ত্রক
কোভিড-১৯এ সংক্রমিতদের উপর সিএসআইআর- সিডিআরআই-এর পরীক্ষামূলক ওষুধ উমিফেনোভিরের পরীক্ষামূলক প্রয়োগের অনুমতি দিল ডিসিজিআই
নয়াদিল্লী, ১৮ জুন, ২০২০
বিজ্ঞান ও শিল্প গবেষণা পরিষদ এর অধীনস্থ সংস্থা লক্ষ্ণৌ-এর সেন্ট্রাল ড্রাগ রিসার্চ ইন্সটিটিউট  ভাইরাস প্রতিরোধী উমিফেনোভির রোগীদের ওপর প্রয়োজনমত, নিয়ন্ত্রিত এবং সহনশীলতার মধ্যে পরীক্ষামূলকভাবে প্রয়োগ করার অনুমতি পেয়েছে। উমিফেনোভিরের এই তৃতীয় পর্যায়ের পরীক্ষামূলক প্রয়োগ কিং জর্জেস মেডিক্যাল ইউনিভার্সিটি , ডঃ রাম মোহন লোহিয়া ইন্সটিটিউট অফ মেডিক্যাল সায়েন্সেস  এবং ইআরএ-র লক্ষ্ণৌ মেডিক্যাল কলেজ অ্যান্ড হসপিটালের রোগীর ওপর প্রয়োগ করা হবে।
এই ওষুধটি যথেষ্ট নিরাপদ এবং মানবদেহের কোষের মধ্যে ভাইরাসের সংক্রমণকে এটি আটকে দেয়। এছাড়াও দেখা গেছে মানুষের রোগ প্রতিরোধ ক্ষমতাকেও নিঁখুতভাবে উমিফেনোভির বাড়াতে পারে। বর্তমানে এই ওষুধটি চীন এবং রাশিয়ায় ইনফ্লুয়েঞ্জার চিকিৎসায় ব্যবহৃত হয়। সম্প্রতি এই ওষুধটি ওইসব দেশের কোভিড-১৯ সংক্রমিতদের ওপরেও সফলভাবে প্রয়োগ করার খবর পাওয়া গেছে। ভারতে রোগীদের ওপর এর প্রভাব নিয়ে কাজ করার জন্য সিএসআইআর-সিডিআরআই পরীক্ষামূলক প্রয়োগের উদ্যোগ নিয়েছে। খুব কম সময়ের মধ্যে এই সংস্থা প্রযুক্তিগত সমস্ত নিয়ম মেনে প্রয়োজনীয় ব্যবস্থা গ্রহণ করেছে। গোয়ার মেসার্স মেডিজেস্ট ফার্মাসিউটিক্যাল্স প্রাইভেট লিমিটেডকে এই ওষুধ তৈরি ও বাজারজাত করার অনুমতি ডিসিজিআই দিয়েছে।
সিএসআইআর-সিডিআরআই-এর নির্দেশক অধ্যাপক তাপস কুন্ডু জানিয়েছেন, এই ওষুধের মূল উপাদানগুলি দেশেই পাওয়া যায়। যদি এটি রোগীদের ওপর ইতিবাচক প্রভাব ফেলে তাহলে কোভিড-১৯এর চিকিৎসায় উমিফেনোভির একটি নিরাপদ ও স্বল্প মূল্যের ওষুধ হিসেবে পরিচিত হবে। এই ওষুধটি রোগ প্রতিরোধ ক্ষমতা বাড়ানোর জন্যও ব্যবহৃত হতে পারে।
সিএসআইআর-এর মহা নির্দেশক ডঃ শেখর মান্ডে বলেছেন, কোভিড-১৯ এর চিকিৎসায় বাজারে থাকা বিভিন্ন ওষুধ ব্যবহার করে রোগীকে সুস্থ করার সিএসআইআর-এর উদ্যোগের অন্যতম প্রয়াস উমিফেনোভিরের রোগীদের ওপর প্রয়োগ।
ডঃ রবিশঙ্কর রামচন্দ্রনের সহায়তায় সিএসআইআর-সিডিআরআই-এর নীলাঞ্জনা মজুমদার, অজয় কুমার শ্রীবাস্তব, চন্দ্রভূষণ ত্রিপাঠী এবং নয়ন ঘোষ এই গবেষণার কাজ চালাবেন। যদি এটি সফল হয় তাহলে কোভিড-১৯এ সংক্রমিতদের চিকিৎসায় এই ওষুধ খুব শীঘ্রই প্রয়োগ করা হবে।
(CG/CB/NS
প্রতিরক্ষামন্ত্রক
দেশবাসীর সঙ্গে ভারতের উপকূল রক্ষীবাহিনীও কোভিড-১৯ যোদ্ধাদের ধন্যবাদ জানাচ্ছে
নতুন দিল্লি, ২ মে, ২০২০
ভারতীয় উপকূলরক্ষী বাহিনী  নাবিকদের, বিশেষতঃ মৎস্যজীবী সম্প্রদায়, বন্দর এবং অন্যান্য সংস্থাগুলির মধ্যে কোভিড-১৯ রোধে প্রয়োজনীয় সতর্কতা সম্পর্কে সচেতনতা কর্মসূচী গ্রহণ করে এই মহামারী প্রতিহত করতে সরকারের প্রচেষ্টার সঙ্গে সংহতি স্থাপন করে চলেছে। আইসিজি ইউনিটগুলি নিজ নিজ অঞ্চলে দরিদ্র ও ভিনরাজ্যের শ্রমিকদের রেশন / খাবার বিতরণে অংশ নিয়ে স্থানীয় প্রশাসনকে সহায়তা করছে। এছাড়া আইসিজি কোভিড যোদ্ধাদের প্রচেষ্টার প্রশংসা করতে প্রতিরক্ষা মন্ত্রক যেসব উদ্যোগ গ্রহণ করেছে তার সর্বাগ্রে রয়েছে।
আইসিজি করোনার রোগীদের চিকিৎসার জন্য স্থির করা হাসপাতালে পুষ্পবর্ষন এবং জাহাজ আলোকিত করে ‘কোভিড-১৯ যোদ্ধাদের উদ্দেশ্যে ভারতবাসীর ধন্যবাদ’ উদ্যোগে সক্রিয়ভাবে অংশ নিচ্ছে। ৩ মে ২০২০ তারিখে আন্দামান ও নিকোবর দ্বীপপুঞ্জ এবং লাক্ষাদ্বীপ এবং মিনিকয় দ্বীপপুঞ্জের প্রত্যন্ত অঞ্চলগুলি এবং দূরবর্তী দ্বীপপুঞ্জ জুড়ে ২৫ টি স্থানে জাহাজগুলি আলোকিত করে কোভিড-১৯ যোদ্ধাদের প্রচেষ্টার প্রশংসা করার উদ্যোগ গ্রহণ করেছে। এছাড়াও, আইসিজি হেলিকপ্টারগুলি পাঁচটি জায়গায় কোভিড-১৯ হাসপাতালে ফুলের পাপড়ি বর্ষন করবে। মোট ৪৬ টি আইসিজি জাহাজ এবং প্রায় ১০ টি হেলিকপ্টার এই উদ্যোগে অংশ নেবে।
যে সমস্ত জায়গায় জাহাজ আলোকিত করা হবে সেগুলি হলঃ পোরবন্দর, ওখা, রত্নাগিরি, দাহানু, মুরুদ, গোয়া, নিউ ম্যাঙ্গালোর, কাভারাত্তি, তুতিকোরিন, কন্যাকুমারী, চেন্নাই, কৃষনাপত্তনম, নিজামাপত্তনম, পুদুচেরি, কাঁকিনাড়া, পারাদ্বীপ, গোপালপুর/পুরী, সাগরদ্বীপপুঞ্জ, পোর্টব্লেয়ার, দিগলিপুর, মায়াবন্দর, হাটবে এবং ক্যাম্পবেল বে।
যে সমস্ত জায়গায় হেলিকপ্টার পুষ্পবর্ষন করবে সেগুলি হলঃ দমন, মুম্বাই, গোয়া, চেন্নাই এবং পোর্টব্লেয়ার।
আইসিজির জাহাজ ও বিমান সমুদ্রের উপর কঠোর নজরদারি চালিয়ে যাচ্ছে এবং ভারতীয় উপমহাদেশের আশেপাশের সমুদ্র এলাকা নিরাপদ ও সুরক্ষিত রাখতে প্রতিশ্রুতিবদ্ধ রয়েছে। এটি উপকূলীয় নজরদারি রাডার নেটওয়ার্কের মাধ্যমে দেশের উপকূলগুলির ২৪x৭ বৈদ্যুতিন যন্ত্রের মাধ্যমে নজরদারি বজায় রেখে চলেছে।
(CG/TG
স্বরাষ্ট্র মন্ত্রক
দিল্লী সাইকেলওয়াক-এর শিলান্যাস করলেন স্বরাষ্ট্র মন্ত্রী শ্রী অমিত শাহ
নয়াদিল্লি, ০৬ জানুয়ারী, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ আজ নতুন দিল্লীর তুঘলকাবাদে সাইকেলওয়াক-এর শিলান্যাস করেছেন। প্রস্তাবিত এই সাইকেলওয়াক বা সাইকেল চালানোর পৃথক রাস্তার উপকারিতা প্রসঙ্গে শ্রী শাহ বলেন, এরফলে দিল্লীর বায়ুদূষণ অন্তত ২০ শতাংশ কমবে। তিনি আরও জানান, সাইকেল চালানোর জন্য পৃথক রাস্তার এই উদ্যোগ দূষণমুক্ত পরিবহনের ক্ষেত্রে এক নতুন যুগের সূচনা করবে এবং বহু মানুষ সাইকেলে যাওয়া-আসায় উৎসাহিত হবে বলে তিনি উল্লেখ করেন। ‘ফিট ইন্ডিয়া’ গড়ে তোলার লক্ষ্যে প্রধানমন্ত্রীর পরিকল্পনার বাস্তবায়নে ২০০ কিলোমিটার দীর্ঘ এই সাইকেলওয়াক গুরুত্বপূর্ণ ভূমিকা নেবে।
শ্রী শাহ জানান, বর্তমানে নতুন দিল্লীতে ১১ লক্ষ মানুষ সাইকেল চালিয়ে থাকেন। সাইকেল ব্যবহারকারীদের সংখ্যা ৫০ লক্ষে নিয়ে যেতে আরও চেষ্টা চালাতে হবে। দিল্লীর রাস্তায় সাইকেল চলাচল বাড়লে যানজট এড়ানো যেমন সম্ভব হবে তেমনই দূষণ রোধও সম্ভব হবে। দিল্লী উন্নয়ন কর্তৃপক্ষকে তিনি সাইকেল ব্যবহারকারীদের নিয়ে ক্লাব গড়ে তোলার এবং সাধারণ মানুষের মধ্যে সাইকেলের ব্যবহার বাড়াতে উৎসাহিত করার পরামর্শ দেন।
অন্য এক প্রসঙ্গে তিনি জানান, দিল্লী সরকার সিসিটিভি বসানো, বিনামূল্যে ওয়াইফাই পরিষেবা দেওয়ার যে প্রতিশ্রুতি দিয়েছে তা পূরণে ব্যর্থ হয়েছে। দিল্লী পুর নিগম বিভিন্ন বাধা-বিপত্তি সত্ত্বেও উন্নয়নমূলক পরিকল্পনাগুলি রূপায়ণ করতে পেরেছে।
সংসদে সদ্য অনুমোদিত নাগরিকত্ব সংশোধন আইন প্রসঙ্গে শ্রী শাহ বলেন, এই আইন মানবিক দৃষ্টিভঙ্গিতে গ্রহণ করা হয়েছে এবং এরফলে প্রতিবেশী তিন দেশের ধর্মীয় নীপিড়নের শিকার বহু মানুষ উপকৃত হবেন। বিরোধীরা দেশের সংখ্যালঘুদের মধ্যে এই আইন সম্পর্কে বিভ্রান্তি তৈরি করছেন এবং ভয়ের বাতাবরণ গড়ে তুলছেন। তিনি আরও একবার জোর দিয়ে বলেন, নাগরিকত্ব সংশোধন আইন কোনও ব্যক্তির নাগরিকত্ব কেড়ে নেওয়ার জন্য নয়, বরং এই আইন ধর্মীয় নীপিড়নের শিকার ব্যক্তিদের নাগরিকত্ব দানের জন্য।
দিল্লীতে সাইকেলওয়াক-এর শিলান্যাস অনুষ্ঠানে কেন্দ্রীয় নগরোন্নয়ন এবং অসামরিক বিমান চলাচল প্রতিমন্ত্রী শ্রী হরদীপ সিং পুরি, দিল্লীর উপ-রাজ্যপাল শ্রী অনীল বাইজল প্রমুখ উপস্হিত ছিলেন।
CG/BD/NS
(Visitor Counter : 46
মহাকাশদপ্তর
ভারতীয় মহাকাশ সংস্থার যাত্রাপথে সঙ্গী হবে বেসরকারী সংস্থাগুলি : ডঃ জীতেন্দ্র সিং
নয়াদিল্লী, ১১ অক্টোবর, ২০২০
কেন্দ্রীয় উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রী দপ্তর, কর্মীবর্গ, গণঅভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং জানিয়েছেন, ভারতীয় মহাকাশ গবেষণা সংস্থা ইসরো বেসরকারী ক্ষেত্রের জন্য সবরকম সুযোগ-সুবিধার দরজা খুলে দিয়েছে।
প্রধানমন্ত্রী শ্রী নরেন্দ্র মোদীর নেতৃত্বে মহাকাশ ক্ষেত্রে কিছু উল্লেখযোগ্য ঐতিহাসিক সংস্কারের কথা উল্লেখ করে ডঃ সিং বলেন, সম্ভবত স্বাধীনতার পর ভারতের ইতিহাসে এই প্রথম মহাকাশ যাত্রা, অন্যান্য গ্রহ সম্পর্কিত গবেষণার ভবিষ্যৎ প্রকল্প ইত্যাদি ক্ষেত্রে বেসরকারী সংস্থাগুলির জন্য দরজা উন্মুক্ত করা হয়েছে। তিনি বলেন, এটি হল স্বনির্ভর ভারত গঠনে মোদী সরকারের ‘আত্মনির্ভর’ দৃষ্টিভঙ্গীর একটি অংশ। এতে মহাকাশ গবেষণা ক্ষেত্রে বেসরকারী সংস্থার অংশীদারিত্ব বাড়বে বলেও আশাপ্রকাশ করেন তিনি।
ডঃ জীতেন্দ্র সিং আরও বলেন, আগামী দিনে ভারতে মহাকাশ যাত্রায় বেসরকারী সংস্থাগুলি সঙ্গী হয়ে উঠবে । তিনি বলেন, উপগ্রহ উক্ষেপণ এবং মহাকাশ ভিত্তিক কার্যকলাপে এই বেসরকারী সংস্থাগুলি একটি গুরুত্বপূর্ণ ভূমিকা পালন করবে।
শ্রী সিং বলেন, মহাকাশ ক্ষেত্রে এই সংস্কারের মাধ্যমে দেশ মহাকাশ সম্পর্কিত গবেষণায় ‘সরবরাহ ভিত্তিক মডেল’ থেকে ‘চাহিদা ভিত্তিক মডেল’-এ পরিণত হবে। ভারতীয় জাতীয় মহাকাশ প্রচার ও অনুমোদন কেন্দ্র  গঠনের সঙ্গে সঙ্গে এমন এক ব্যবস্থাপনা তৈরি করা হবে যাতে বেসরকারী ক্ষেত্রগুলি তাদের সক্ষমতা বাড়ানোর জন্য ইসরোর সুযোগ-সুবিধা গ্রহণ করতে পারে এবং অন্যান্য প্রাসঙ্গিক সম্পদ ব্যবহারে অনুমতি পায়।
ডঃ সিং বলেন, বেসরকারী শিল্পসংস্থাগুলিকে তাদের আবেদন জমা দেওয়ার জন্য একটি ওয়েব লিঙ্ক প্রদান করা হয়েছে। শিল্পসংস্থা ও স্টার্টআপ সংস্থাগুলি থেকে প্রাপ্ত আবেদনগুলি খতিয়ে দেখার জন্য একটি উচ্চপর্যায়ের কমিটি গঠন করা হচ্ছে বলেও তিনি জানান।
CG/SS /NS
(Visitor Counter : 207
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৪০ কোটির বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ৯৩ লক্ষের বেশি টিকার ডোজ রয়েছে
নতুন দিল্লি, ১২ ডিসেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৪০ কোটি ২০ লক্ষ ৭৩ হাজার ২৭০টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ৯৩ লক্ষ ৭২ হাজার ৫৭৬টি টিকার ডোজ হাতে রয়েছে।
CG/BD/AS/
(Visitor Counter : 103
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামীকাল নতুন দিল্লিতে গীতা আরাধনা মহোৎসবে যোগ দেবেন
নয়াদিল্লি, ২৫ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আগামীকাল নতুন দিল্লির ইসকন গ্লোরি অফ ইন্ডিয়া কালচার সেন্টারে গীতা আরাধনা মহোৎসবে যোগ দেবেন। এই অনুষ্ঠানে প্রধানমন্ত্রী সারা বিশ্বের ইসকন ভক্তদের তৈরি ভগবত গীতার আবরণ উন্মোচন করবেন। ২.৮ মিটার প্রশস্তবিশিষ্ট এবং ৮০০ কিলোগ্রাম ওজনের এই ভগবত গীতা বিশ্বে এ ধরণের প্রথম। বিশেষ এই ভগবত গীতায় প্রকৃত পঙতিগুলি রয়েছে। আনুষ্ঠানিক সূচনা উপলক্ষে প্রধানমন্ত্রী পুস্তকটির একটি পৃষ্ঠা উল্টে দেখবেন।
এই উপলক্ষে প্রধানমন্ত্রী এক সমাবেশে ভাষণ দেবেন।
CG/BD/SB
(Visitor Counter : 67
খনিমন্ত্রক
শ্রী দানভে রাওসাহেব দাদারাও কয়লা এবং খনি উভয় মন্ত্রকের প্রতিমন্ত্রীর দায়িত্ব গ্রহণ করেছেন
নতুন দিল্লি, ০৮ জুলাই, ২০২১
শ্রী দানভে রাওসাহেব দাদারাও আজ কয়লা এবং খনি উভয় মন্ত্রকের প্রতিমন্ত্রীর দায়িত্ব গ্রহণ করেছেন। কয়লা এবং খনি মন্ত্রক ছাড়াও তিনি রেল মন্ত্রকের প্রতিমন্ত্রীর দায়িত্ব পেয়েছেন।
কেন্দ্রীয় মন্ত্রী শ্রী প্রহ্লাদ যোশী শ্রী দানভের প্রতি শুভেচ্ছার হাত বাড়িয়ে দিয়েছেন। দায়িত্ব গ্রহণ অনুষ্ঠানে কয়লা মন্ত্রকের সচিব শ্রী অনিল কুমার জৈন এবং খনি মন্ত্রকের সচিব শ্রী অলক ট্যান্ডন সহ দুই মন্ত্রকের পদস্থ আধিকারিকরা উপস্থিত ছিলেন।
CG/SB
(Visitor Counter : 90
নির্বাচনকমিশন
সাধারণ নির্বাচনের দ্বিতীয় পর্যায়ে ১৮ই এপ্রিল ‘মণিপুর ইনার’ লোকসভা কেন্দ্রে ১১ জন প্রতিদ্বন্দ্বিতা করছেন
নয়াদিল্লি, ১৫ এপ্রিল, ২০১৯
সাধারণ নির্বাচনের দ্বিতীয় পর্যায়ে ১৮ই এপ্রিল মণিপুরের ‘মণিপুর ইনার’ লোকসভা কেন্দ্রের ভোটগ্রহণ করা হবে। এই আসনে চারজন নির্দল সহ মোট ১১ জন প্রার্থী প্রতিদ্বন্দ্বিতা করছেন।
এই দফায় মোট ৯২৮৬২৬ জন ভোটদাতার মধ্যে ৪৪৭৮৪৩ জন পুরুষ ভোটদাতা। মহিলা ভোটদাতার সংখ্যা ৪৮০৭৫১ জন। তৃতীয় লিঙ্গের ভোটদাতা রয়েছেন ৩২ জন। সুষ্ঠু নির্বাচনের জন্য ১,৩০০টি ভোটগ্রহণ কেন্দ্র খোলা হয়েছে।
CG/CB/DM
(Visitor Counter : 54
প্রধানমন্ত্রীরদপ্তর
কমনওয়েলথ গেমস, ২০২২-এ জুডোতে ব্রোঞ্জ পদক জয়ে বিজয় কুমার যাদবকে অভিনন্দন প্রধানমন্ত্রীর
নয়াদিল্লি, ১ আগস্ট ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ গেমস, ২০২২-এ জুডোতে বিজয় কুমার যাদবকে ব্রোঞ্জ পদক জয়ে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “কমনওয়েলথ গেমস-এ জুডোতে ব্রোঞ্জ পদক জয় করে বিজয় কুমার যাদব দেশকে গর্বিত করেছেন। তাঁর এই সাফল্য দেশকে ক্রীড়াক্ষেত্রে আরও উদ্দীপ্ত করবে। আগামীদিনে তিনি সাফল্যের উচ্চ শিখরে পৌঁছবেন বলে আমার বিশ্বাস।”
PG/AB/DM/
(
অসামরিকবিমানপরিবহণমন্ত্রক
বিমানবন্দরের সম্প্রসারণের জন্য গৃহীত ব্যবস্থা
নয়াদিল্লী, ১১ আগস্ট, ২০২১
বড় বড় শহরগুলির বিমান বন্দর সহ দেশের বিভিন্ন বিমান বন্দরের সম্প্রসারণ ও উন্নয়ন ভারতীয় বিমান বন্দর কর্তৃপক্ষ অথবা বিভিন্ন বিমান বন্দরের পরিচালন সংস্থা প্রতিনিয়ত করে চলেছে। বাণিজ্যিক চাহিদা, বিমান পরিবহণের পরিমাণ বৃদ্ধি, জমির সহজলভ্যতা ইত্যাদি বিষয়গুলি বিবেচনা করে এই কাজ করা হয়। এর জন্য রাজ্য সরকার সহ সংশ্লিষ্ট সব পক্ষের সঙ্গে নিয়মিত যোগাযোগ রাখা হয়। বিভিন্ন চাহিদার বিষয় বিবেচনা করে দিল্লী, চেন্নাই, কলকাতা, বেঙ্গুলুরু এবং হায়দ্রাবাদ বিমান বন্দরে এখন বিভিন্ন ধরণের সম্প্রসারণের কাজ চলছে। দিল্লী বিমান বন্দরের এক ও তিন নম্বর টার্মিনালের সম্প্রসারণ ও চতুর্থ রানওয়ে নির্মাণ করা হচ্ছে। চেন্নাই বিমান বন্দরের সুসংহত টার্মিনাল বিল্ডিং-এর পুনর্নিমাণের কাজ চলছে। কলকাতা বিমান বন্দরের টেকনিক্যাল ব্লক, এটিসি টাওয়ার, হ্যাঙার নির্মাণ এবং বিমান বন্দরের ক্ষমতা বৃদ্ধির কাজ চলছে। বেঙ্গালুরু বিমান বন্দরের দু নম্বর টার্মিনালের নির্মাণ কাজ চলছে। হায়দ্রাবাদ বিমান বন্দরে যাত্রীদের জন্য ব্যবহৃত টার্মিনালের সম্প্রসারণ ছাড়াও বিমান ওঠা-নামার পরিকাঠামো উন্নয়নের কাজ করা হচ্ছে।
রাজ্যসভায় শ্রী কে জে অ্যালফলসিন-এর এক প্রশ্নের লিখিত জবাবে এই তথ্য জানিয়েছেন অসামরিক বিমান চলাচল প্রতিমন্ত্রী ডঃ ভি কে সিং।
CG/CB /NS
(Visitor Counter : 132
অসামরিকবিমানপরিবহণমন্ত্রক
ভারতীয় বিমানবন্দর কর্তৃপক্ষ বর্তমান টার্মিনালগুলির সম্প্রসারণ এবং আধুনিকীকরণের জন্য আগামী ৫ বছরে প্রায় ২৫ হাজার কোটি টাকা খরচ করবে
নতুন দিল্লি, ০৬ ডিসেম্বর, ২০২১
কোভিড-১৯ মহামারীর জেরে প্রভূত ক্ষতির সম্মুখীন হয়েছে ভারতীয় বিমান চলাচল ব্যবস্থাপনা। ২০২০-২১ আর্থিক বছরে দেশের বিমান সংস্থা ও বন্দরগুলির যথাক্রমে আনুমানিক ১৯ হাজার ৫৬৪ এবং ১৫ হাজার ১১৬ কোটি টাকা ক্ষতি হয়েছে। কোভিড-১৯ সংক্রমণের কারণে গত বছর ২৫ মার্চ থেকে নির্ধারিত অভ্যন্তরীণ বিমান চলাচল প্রক্রিয়া স্থগিত রাখা হয়। পরে অবশ্য পরিস্থিতির ওপর বিচার করে গত বছর ২৫ মে থেকে মাত্র ৩৩ শতাংশ যাত্রী এবং সুনির্দিষ্ট ভাড়ার সীমা নিশ্চিত করে পুনরায় বিমান চলাচল প্রক্রিয়া শুরু করা হয়। বিমান সংস্থাগুলি যাত্রীদের কাছ থেকে যাতে অতিরিক্ত ভাড়া না নিতে পারে তার জন্য বিশেষ উদ্যোগ গ্রহণ করা হয়। কোভিড-১৯ মহামারীর বর্তমান পরিস্থিতির মূল্যায়ন করে বিমান চলাচল ক্ষেত্রে বেশ কিছু বিধিনিষেধ আরোপ করা হয়েছে।
অসামরিক বিমান চলাচল ক্ষেত্রকে পুনরুজ্জীবিত করার জন্য সরকার একাধিক পদক্ষেপ গ্রহণ করেছে। ভারতীয় বিমানবন্দর কর্তৃপক্ষ বর্তমান টার্মিনালগুলির সম্প্রসারণ, নতুন টার্মিনাল তৈরি, বর্তমান রানওয়েগুলির সম্প্রসারণ এবং আধুনিকীকরণের জন্য আগামী ৫ বছরে প্রায় ২৫ হাজার কোটি টাকা খরচ করবে। দিল্লি, হায়দ্রাবাদ এবং বেঙ্গালুরুতে সরকারি-বেসরকারি অংশীদারিত্বে তিনটি বিমানবন্দর গড়ে তোলা হবে। ২০২৫ সালের মধ্যে এই বিমানবন্দরগুলি গড়ে তোলার লক্ষ্যমাত্রা নেওয়া হয়েছে। এর জন্য খরচ হবে ৩০ হাজার কোটি টাকা। পাশাপাশি দেশজুড়ে সরকারি-বেসরকারি অংশীদারিত্বে গ্রিণ ফিল্ড বিমানবন্দর গড়ে তোলার লক্ষ্য নেওয়া হয়েছে। এর জন্য ৩৬ হাজার কোটি টাকা খরচ হবে। সরকার দেশে ২১টি গ্রিণ ফিল্ড স্থাপনের জন্য 'নীতিগত' অনুমোদন দিয়েছে। এপর্যন্ত মহারাষ্ট্রের শিরডি, পশ্চিমবঙ্গের দুর্গাপুর, সিকিমের পাকিয়ং, কেরালার কান্নুর, অন্ধ্রপ্রদেশের ওরভাকাল, কর্ণাটকের কালবুরগি, মহারাষ্ট্রের সিন্ধদুর্গ এবং উত্তরপ্রদেশের কুশিনগর - এই ৮টি গ্রিণ ফিল্ড বিমানবন্দর চালু করা হয়েছে। বিমানচলাচল ক্ষেত্রে অভ্যন্তরীণ রক্ষণাবেক্ষণ, মেরামত এবং অন্যান্য পরিষেবাগুলির জন্য পণ্য ও পরিষেবা কর -এর হার ১৮ শতাংশ থেকে কমিয়ে ৫ শতাংশ করা হয়েছে। ভারতীয় বিমানবন্দরগুলিতে বিমান নেভিগেশন পরিকাঠামোর উন্নতি করা হয়েছে। দেশে পণ্যবাহী বিমানের সংখ্যা ২০১৮ সালে ছিল ৭টি, সেই সংখ্যা চলতি বছরে বেড়ে ২৮ হয়েছে। এমনকি গত ২ বছরে আন্তর্জাতিক পণ্যবাহী বিমান চলাচলে ভারতের অংশীদারিত্ব ২ শতাংশ থেকে বেড়ে ১৯ শতাংশ হয়েছে।
আঞ্চলিক বিমান চলাচল - 'উড়ে দেশ কা আম নাগরিক'  প্রকল্পের আওতায় চলতি বছরের ২৪ নভেম্বর পর্যন্ত ৩৯৩টি রুটে ২টি ওয়াটার অ্যারোড্রোম, ৬টি হেলিপোর্ট সহ ৬২টি অব্যবহৃত এবং পরিসেবাহীন বিমানবন্দরগুলির সঙ্গে সংযোগস্থাপন করে বিমান চলাচল শুরু করা হয়েছে। ওয়াটার অ্যারোড্রোম, হেলিপোর্ট এবং অপ্রয়োজনীয় ও পরিসেবাহীন বিমানবন্দরগুলির পুনরুজ্জীবনের জন্য সরকার ২ হাজার ৬২ কোটি টাকা বরাদ্দ করেছে। অসামরিক বিমান চলাচল মন্ত্রক উড়ান-৩ প্রকল্পের আওতায় ওয়াটার অ্যারোড্রোম থেকে সী-প্লেন চালানোর জন্য একটি নতুন পদ্ধতি চালু করেছে। এখনও পর্যন্ত গুজরাট, আসাম, তেলেঙ্গানা, অন্ধ্রপ্রদেশ, আন্দামান ও নিকোবর দীপপুঞ্জ এবং লাক্ষাদ্বীপ-এ মোট ১৪টি ওয়াটার অ্যারোড্রোম চিহ্নিত করা হয়েছে। উল্লেখিত ওয়াটার অ্যারোড্রোমগুলিকে সংযুক্ত করার জন্য এপর্যন্ত ২৮টি সী-প্লেন রুট চালু করা হয়েছে। পাশাপাশি বন্দর, জাহাজ চলাচল ও জলপথ মন্ত্রকের সঙ্গে অসামরিক বিমান চলাচল মন্ত্রক একটি সমঝোতাপত্র স্বাক্ষর করেছে।
রাজ্যসভায় আজ এক প্রশ্নের লিখিত উত্তরে এই কথা জানিয়েছেন অসামরিক বিমান চলাচল প্রতিমন্ত্রী অবসরপ্রাপ্ত জেনারেল ডঃ ভি কে সিং।
CG/SS/SKD/
(Visitor Counter : 172
প্রধানমন্ত্রীরদপ্তর
দেশ ব্যাপী মেগা সাইক্লোথনে অংশগ্রহণকারীদের প্রশংসা প্রধানমন্ত্রীর
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী সুস্থ জীবনযাপনের প্রতি সচেতনতা বাড়াতে যারা দেশ ব্যাপী মেগা সাইক্লোথনে অংশগ্রহণ করেছেন তাঁদের প্রশংসা করেন।
কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার এক ট্যুইটের জবাবে প্রধানমন্ত্রী তাঁর ট্যুইটে বলেন;
“সুস্থ জীবনযাপনের জন্য সচেতনতা বাড়াতে যাঁরা অংশ নিয়েছেন তাঁদের সকলকে অভিনন্দন।”
PG/PM/NS
(
জাহাজচলাচলমন্ত্রক
চতুর্থ ভারত সামুদ্রিক পুরস্কার প্রদান অনুষ্ঠানে জে এন পি টি “বর্ষসেরা শ্রেষ্ঠ বন্দর  ‘ এর সম্মান লাভ করল
নতুনদিল্লী, ২৮ জুন ২০১৯
জওহরলাল নেহরু পোর্ট ট্রাস্ট ౼ জেএনপিটি চতুর্থ ভারত সামুদ্রিক পুরস্কার প্রদান -২০১৯ এর অনুষ্ঠানে “বর্ষসেরা শ্রেষ্ঠ বন্দর౼কন্টেনার’ এর পুরষ্কার পেল। দেশের কয়েকটি সেরা বন্দরের মধ্যে এই বন্দর চলতি বছরে এই সম্মান লাভ করল। সামুদ্রিক বাণিজ্যে ৩০ বছর নিরলস পরিষেবা প্রদানের জন্যও জেএনপিটিকে বিশেষভাবে সম্মানিত করা হয়।
পণ্যসামগ্রী নামানো ওঠানোর পরিমাণ, বছরের পর বছর প্রবৃদ্ধি, সম্প্রসারণ পরিকল্পনা, নতুন উদ্যোগ, বিভিন্ন ধরণের মাল ওঠানো নামানো, সরঞ্জাম, ই-ব্যবসা, গ্রাহক সন্তুষ্টির মত নানা দিক বিবেচনা করে বিভিন্ন বন্দরের মধ্যে “বর্ষসেরা শ্রেষ্ঠ বন্দর”- কে বাছাই করা হয়। জেএনপিটি প্রতিটি ক্ষেত্রেই তার নজরকাড়া সাফল্য দেখিয়েছে। একটি অর্থবর্ষে এই বন্দর ৫০ লক্ষ টোয়েন্টি ফুট ইকুইভ্যালেন্ট ইউনিট  পণ্য ওঠানো নামানোর কাজ করেছে। চতুর্থ টার্মিনালের উন্নয়নের লক্ষে কাজ এগিয়ে চলেছে। এছাড়া মেগা সড়ক পরিকাঠামো উন্নয়ন কর্মসূচী, জাহাজ চলাচলের খাল গুলির পলি সরানো, ড্রাই পোর্টের উন্নয়ন, বিশেষ অর্থনৈতিক অঞ্চল, স্বয়ংক্রিয় ও ডিজিটাল মাধ্যমে পরিষেবা, বন্দরের প্রসার এবং ক্ষমতা ও দক্ষতা বৃদ্ধির মত উদ্যোগ নেওয়া হয়েছে।
ছবির ক্যাপশনঃ জেএনপিটির চেয়ারম্যান চতুর্থ ভারত সামুদ্রিক পুরস্কার প্রদান অনুষ্ঠানে “বর্ষসেরা শ্রেষ্ঠ বন্দর- কন্টেনার” এর পদক গ্রহণ করছেন।
SSS/CB
(Visitor Counter : 100
সংস্কৃতিমন্ত্রক
রাষ্ট্রপতি আগামীকাল প্রয়াগরাজে কুম্ভ মেলায় যাবেন
নয়াদিল্লি, ১৬ জানুয়ারি, ২০১৯
রাষ্ট্রপতি শ্রী রাম নাথ কোবিন্দ আগামীকাল প্রয়াগরাজ কুম্ভ মেলায় যাবেন। সেখানে তিনি পরমর্থ নিকেতন আশ্রমের ক্যাম্পে গান্ধীবাদের পুনরুদয় নিয়ে দু’দিনের এক সম্মেলনের সূচনা করবেন। সম্মেলনে ভাষণ দেওয়ার পূর্বে শ্রী কোবিন্দ সঙ্গমে পুজো দেবেন এবং মেলায় আগত সাধু-সন্ন্যাসীদের সঙ্গে সাক্ষাৎ করবেন। এরপর তিনি মহর্ষী ভরদ্বাজের মূর্তির আবরণ উন্মোচন করবেন। এই অনুষ্ঠানে উত্তর প্রদেশের রাজ্যপাল শ্রী রাম নায়েক, মুখ্যমন্ত্রী যোগী আদিত্যনাথ এবং উপ-মুখ্যমন্ত্রী শ্রী কেশব প্রসাদ মৌর্য উপস্থিত থাকবেন।
উল্লেখ করা যেতে পারে, কুম্ভ মেলায় স্বচ্ছ ভারত মিশন  নিয়ে এক প্রদর্শনী আয়োজিত হয়েছে। কেন্দ্রীয় মন্ত্রী শ্রীমতী ঊমা ভারতী, উত্তর প্রদেশের উপ-মুখ্যমন্ত্রী শ্রী কেশব প্রসাদ মৌর্য সহ বহু বিশিষ্ট ব্যক্তি প্রদর্শনীটি ঘুরে দেখেছেন।
CG/BD/SB
(Visitor Counter : 66
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
নতুনদিল্লী, ১লা জুন, ২০২১
ভারতে গত ৫৪ দিনের মধ্যে সংক্রমিতের সংখ্যা সবচেয়ে কম, গত চব্বিশ ঘন্টায় এই সংখ্যা নেমে দাড়িয়েছে ১.২৭ লক্ষ।
সক্রিয় সংক্রমিতের পরিমাণ কমে হয়েছে ১৮, ৯৫, ৫২০। ৪৩ দিন পরে ২০লক্ষের নীচে এই সংখ্যা পৌঁছাল ।
গত চব্বিশ ঘন্টায় সক্রিয় সংক্রমিতের পরিমাণ কমেছে ১,৩০,৫৭২।
সারা দেশে এ পর্যন্ত মোট সুস্থ হয়েছেন ২,৫৯,৪৭,৬২৯ জন।
গত চব্বিশ ঘন্টায় আরোগ্য লাভ করেছেন ২,৫৫,২৮৭ জন।
পর পর ১৯ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার হার ৯২.০৯%।
সাপ্তাহিক সংক্রমিতের হার বর্তমানে ৮.৬৪%।
পরপর ৮ দিন দৈনিক সংক্রমিতের হার ১০%র কম౼৬.৬২%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৪ কোটি ৬৭ লক্ষ।
দেশজুড়ে টিকাকরণ অভিযানে এ পর্যন্ত ২১ কোট ৬০ লক্ষ টিকা দেওয়া হয়েছে ।
CG/CB/
(
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/ কেন্দ্রশাসিত অঞ্চলগুলিকে ১৩৭ কোটিরও বেশি কোভিড টিকার ডোজ সরবরাহ
রাজ্য/ কেন্দ্রশাসিত অঞ্চলগুলির কাছে ২৪ কোটি ৬১ লক্ষেরও বেশি টিকার ডোজ রয়েছে
নয়াদিল্লি, ২৯ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য /কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/ কেন্দ্রশাসিত অঞ্চলগুলিকে এখনও পর্যন্ত ১৩৭ কোটি ১ লক্ষ ৬৫ হাজার ৭০টি টিকার ডোজ সরবরাহ করা হয়েছে।
এমনকি, রাজ্য/ কেন্দ্রশাসিত অঞ্চলগুলির কাছে টিকাকরণের জন্য ২৪ কোটি ৬১ লক্ষ ৮৭ হাজার ১৩১টি ডোজ হাতে রয়েছে।
CG/SS/SKD/
(Visitor Counter : 109
প্রধানমন্ত্রীরদপ্তর
প্রধানমন্ত্রী নরেন্দ্র মোদীর পশ্চিমবঙ্গ সফর
কলকাতা, জানুয়ারী ২১, ২০২১
আগামী ২৩শে জানুয়ারি, ২০২১, নেতাজী সুভাষ চন্দ্র বসুর ১২৫তম জন্মদিবস ' পরাক্রম দিবস' হিসেবে পালনের কর্মসূচীতে প্রধানমন্ত্রী নরেন্দ্র মোদী কলকাতায় আসছেন।
কলকাতার ভিক্টোরিয়া মেমোরিয়ালে ' পরাক্রম দিবস'-এর উদবোধনী অনুষ্ঠানে প্রধানমন্ত্রী সভাপতিত্ব করবেন। নেতাজীর অদম্য মানসিক জোর ও জাতির প্রতি তাঁর নিঃস্বার্থ সেবাকে সম্মান জানানোর উদ্দেশ্যে, সরকার, প্রতিবছর, নেতাজীর জন্মদিন,২৩শে জানুয়ারি, পরাক্রম দিবস হিসেবে পালনের সিদ্ধান্ত নিয়েছেন। এর উদ্দেশ্য হল, দেশের মানুষ, বিশেষতঃ যুবসমাজের মনে নেতাজীর মত, বিরুদ্ধতার সামনেও সাহসিকতার সঙ্গে লড়াই চালানোর জোর এবং স্বদেশপ্রেমের সঞ্চার ঘটানো।
এই উপলক্ষে একটি স্থায়ী প্রদর্শনী এবং নেতাজীর ওপর একটি প্রজেকশান ম্যাপের উদবোধন ঘটানো হবে। প্রধানমন্ত্রী এই উপলক্ষে একটি ডাকটিকিট ও একটি স্মারক মুদ্রারও উদবোধন করবেন। এই উপলক্ষে, " আমরা নূতন যৌবনেরই দূত" শীর্ষক একটি সাংস্কৃতিক অনুষ্ঠানেরও আয়োজন করা হচ্ছে।
এর আগে, প্রধানমন্ত্রী, কলকাতার জাতীয় গ্রন্থাগারে শিল্পীদের একটি ক্যাম্প এবং "২১শতকে নেতাজীর উত্তরাধিকার- ফিরে দেখা" শীর্ষকএকটি আন্তর্জাতিক সেমিনারে অংশগ্রহণ করবেন। তিনি উপস্থিত শিল্পী ও সেমিনারের অংশগ্রহনকারীদের সঙ্গেও আলাপ করবেন।
এর আগে, প্রধানমন্ত্রী ওইদিন অসমের শিবসাগরে একটি অনুষ্ঠানেও অংশগ্রহণ করবেন।